**1.sz. melléklet:**

### Budapest Főváros VIII. kerület Józsefvárosi Önkormányzat

**„TEDD LE A KOCSIT!”**

**című pályázati felhívás**

Budapest Főváros VIII. kerület Józsefvárosi Önkormányzata a 455.**/**2020. (XII.17.) számú polgármesteri határozat alapján pályázatot ír ki az önkormányzat költségvetési szerveinek köztisztviselői, közalkalmazottai, munkavállalói és a JGK Zrt., JKN Zrt. és RÉV8 Zrt. által munkaviszonyban álló alkalmazottai részére a munkába járás környezetbarát és környezettudatos elősegítésére, modellkísérleti jelleggel.

A Képviselő-testület a 2020. évi költségvetésében ezen pályázat részére bruttó 1.000.000. Ft keretösszeget különített el.

1. **A pályázat célja:**

Az Önkormányzat Képviselő-testülete által 9/2020. (I.30.) számú határozattal elfogadott **Klímavédelmi Intézkedési Terv** 1.3 pontjában megfogalmazott cél elősegítése, a saját gépjárművel rendelkező munkavállalók munkába járásának „zöldebbé” tétele, úgy hogy a pályázók vállalják gépjármű helyett közösségi közlekedéssel vagy egyéb környezetkímélő eszközzel járnak be a munkahelyükre.

1. **A pályázók köre:**
* az önkormányzat költségvetési szerveinek a köztisztviselői, közalkalmazottai, munkavállalói és a JGK Zrt., JKN Zrt. és RÉV8 Zrt. által munkaviszonyban álló alkalmazottai, akik munkába saját tulajdonú (vagy üzembentartó) gépjárművel járnak.
1. **A pályázat tárgya:**
* 4 DB éves BKK bérlet,
* BUBI éves bérlet,
* szabadon választott (nem belsőégésű motorral hajtott) környezetkímélő, munkába járáshoz használható eszköz – például emberi erővel hajtott roller, elektromos roller, segway, kerékpár, stb. – vásárlásához bruttó 50.000 Ft-ig,
* kerékpár javíttatása (egy alkalommal) bruttó 50.000 Ft-ig.

**Pályázati feltételek:**

Érvényes pályázni a 2-es pontban felsorolt munkavállalók esetében a pályázat részeként kitöltött és aláírt adatlapon, valamint a pályázatban megjelölt határidőben és módon lehet.

A nem megfelelő módon kitöltött, vagy a pályázati határidőt követően, illetőleg nem a pályázati kiírásban pályázni jogosult által benyújtott pályázatok érvénytelenek.

1. **Hiánypótlás:**

Hiányosan benyújtott pályázat esetén a pályázat beérkezését követő 15 munkanapon belül felhívás kerül kiküldésre, a pályázónak az adatlapon megadott elektronikus elérhetőségén. A hiánypótlási felhívás teljesítésének határideje 5 munkanap.

1. **Pályázatok benyújtásának határideje, helye és módja:**

A pályázat benyújtására a határidő: a kiírást követő 30 nap.

Benyújtani a pályázatot kizárólag a teddleakocsit@jozsefvaros.hu e-amil címre elektronikusan elküldve lehet a megadott határidőn belül.

1. **A pályázatok elbírálása:**

A veszélyhelyzet kihirdetéséről szóló 478/2020. (XI. 3.) Kormányrendelet 1. §-a értelmében a Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében 2020. november 4-től Magyarország egész területére veszélyhelyzetet hirdet ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésének felhatalmazása alapján veszélyhelyzetben a települési önkormányzat képviselő-testületének feladat- és hatáskörét a polgármester gyakorolja, így a döntés meghozatalára a polgármester jogosult.

A benyújtott pályázatok megfelelősége tekintetében a jogszabályok által a veszélyhelyzetben előírt eljárási rend szerint, vagy a veszélyhelyzet megszűnésével a Kerületfejlesztési, Környezet- és Klímavédelmi Bizottság (a továbbiakban: Bizottság) döntési hatáskörében kerülnek elbírálásra a benyújtási határidő lejártát követő 30 napon belül.

A benyújtott érvényes pályázat nem jelenti a pályázat automatikus elnyerését.

**Bírálati szempontok:**

Az elbírálás során előnyt évez a rosszabb környezetvédelmi osztályba besorolt gépjármű tulajdonosa. Azonos környezetvédelmi osztályba besorolt gépjárművek esetén az idősebb gépjármű élvez előnyt. Ugyanolyan környezetvédelmi osztályba sorolt és azonos korú (évjáratú) autók közül a beérkezés idejének (év, hónap, nap, óra, perc) sorrendjében beküldött érvényes pályázat lesz a nyertes.

Kategóriák elbírálásának sorrendje:

Először a BKK bérletek nyertesinek megállapítása történik meg, majd a megadott sorrend alapján a többi, egészen a forrás kimerüléséig:

1. 4 db BKK bérlet,
2. Bubi-bérletre pályázók,
3. a bicikliszervízelő,
4. az új biciklit vagy más kiírás szerinti egyéni közlekedési eszközt vásárló.

A nyertes pályázók által megnyert, de fel nem használt összeg az elszámolási határidő lejártát követő 30 napon belül az érvényes, de nem nyertes pályázatok között kerül felosztásra.

A támogatás megítéléséről a pályázatot benyújtó a Bizottsági döntés meghozatalát követő
15 munkanapon belül e-mailben értesítést kap.

1. **Elszámolás:**

A pályázat utólagos finanszírozású, a nyertes pályázónak a támogatás kifizetése a döntésnek a honlapon történő megjelenésétől számított 2 héten belül, az utólagosan bemutatott számla ellenében történik. (A BKK bérlet vásárlás, az egyéb eszköz vásárlás, és a javíttatás esetén is 2 héten belül kell benyújtani a számlát, amely ellenében a pályázaton elnyert összeg 15 napon belül az kifizetésre kerül; a BUBI bérlet vásárlása esetén ugyancsak 2 héten belül kell benyújtani a számlát, mely szintén
15 napon belül kifizetésre kerül és rá 1 éven belül el kell használni a „feltöltést”.)

**A számla benyújtásakor az Önkormányzat a pályázati adatlapon megadott adatokat ellenőrzi, ezért ezzel egyidejűleg a nyertesnek be kell mutatni a gépjármű forgalmi engedélyét is.**

A pályázat kiírója a pályázati támogatás átvételét követő 1 éven belül szúrópróba szerűen helyszíni ellenőrzést tarthat, amely során a pályázat céljának megvalósulását ellenőrizheti.

Ha az ellenőrzés során, vagy egyéb módon a kiíró tudomására jut, hogy nem a kiírás szerint lett felhasználva az elnyert pályázati forrást a kiíró írásbeli felhívásának átvételétől számított
30 munkanapon belül vissza kell fizetni a felhívásban szereplő bankszámlaszámra a pályázaton támogatásként elnyert és kifizetett teljes összeget.

Budapest, 2020. december …...

Pikó András

polgármester